Alueiden komitean lausunto aiheesta "Toimintaohjelma ja aikataulu Euroopan unionin teollisuuden kilpailupolitiikkaa koskevassa tiedonannossa julkistettujen aloitteiden täytäntöönpanemiseksi" CdR 377/95



Virallinen lehti nro C 126 , 29/04/1996 s. 0028



Alueiden komitean lausunto aiheesta "Toimintaohjelma ja aikataulu Euroopan unionin teollisuuden kilpailupolitiikkaa koskevassa tiedonannossa julkistettujen aloitteiden täytäntöönpanemiseksi" (96/C 126/06) Alueiden komitean työvaliokunta antoi 19.4.1995 valiokunta 1:n "Alueellinen kehitys Taloudellinen kehitys Paikallinen ja alueellinen rahoitus" tehtäväksi laatia lausunto edellä mainitusta aiheesta. Valiokunta 1 antoi lausuntonsa 31. lokakuuta 1995 (esittelijä: Martin Purtscher). Asiaan sovellettiin sen kiireellisyyden vuoksi työjärjestyksen 9 artiklan 3 kohtaa: valiokunta 1:n lausunto annettiin tiedoksi neuvostolle ja komissiolle, ja se hyväksyttiin ilman käsittelyä alueiden komitean 15. 16. marraskuuta 1995 pitämässä 10. täysistunnossa. ALUEIDEN KOMITEA viittaa perustamissopimuksen XIII osaston 130 artiklaan, jonka mukaan yhteisö ja jäsenvaltiot huolehtivat siitä, että yhteisön teollisuuden kilpailukyvyn kannalta tarpeelliset edellytykset turvataan ja erityisesti 3 alakohtaan, jonka mukaan yhteisö myötävaikuttaa näiden tavoitteiden toteuttamiseen sopimuksen muiden artiklojen nojalla harjoittamallaan politiikalla ja toiminnalla. Komitea, joka viittaa komission vuodelta 1990 olevaan tiedonantoon "Teollisuuspolitiikka avoimessa ja kilpailukykyisessä toimintaympäristössä" (COM(90) 556 final), joka käsitteli aiheeseen liittyviä periaatteita, komission valkoisen kirjaan vuodelta 1990 "Kasvu, kilpailukyky, työllisyys" ja alueiden komitean siitä antamaan lausuntoon (), komission tiedonantoon "Euroopan tie tietoyhteiskuntaan -toimintasuunnitelma" heinäkuulta 1994 ja alueiden komitean siitä antamaan lausuntoon (), komission tiedonantoon "Käsiteollisuuden ja pk-yritysten yhteinen ohjelma" ja alueiden komitean siitä antamaan lausuntoon (), komission tiedonantoon "Euroopan unionin teollisuuden kilpailukykypolitiikka" ja alueiden komitean siitä antamaan lausuntoon (), ja on vakuuttunut, että vain päättäväinen ja nopea toiminta voi parantaa teollisuuden kilpailukykyä ja siten kohentaa työllisyyttä, teollisuuden kilpailukyky vaikuttaa olennaisesti Euroopan unionin taloudelliseen ja sosiaaliseen yhtenäisyyteen, teollisuuden kilpailukyvyn kannalta on aivan olennaista keskittää ponnistelut valikoituihin painopistealueisiin. Alueiden komitea hyväksyi 15. ja 16. marraskuuta 1995 pidetyssä täysistunnossaan (marraskuun 16. päivän kokouksessa 1995) enemmistön äänin seuraavan lausunnon. Johdanto A. Lausunnon kohteena olevassa asiakirjassa ehdotetaan toimintaohjelmaa ja aikataulua aiheesta "Euroopan unionin teollisuuden kilpailupolitiikka" laaditun tiedonannon sisältämien aloitteiden täytäntöönpanemiseksi. Alueiden komitea antoi 20. 21. toukokuuta 1995 pitämässään 7. täysistunnossa lausunnon mainitusta tiedonannosta. B. Kyseinen toimintasuunnitelma- ja aikatauluehdotus on komission vastaus neuvoston 8. marraskuuta 1994 tekemään, yhteisön teollisuuden kilpailukyvyn vahvistamista koskevaan päätökseen, jossa neuvosto pyytää komissiota esittämään "valmisteluaikataulun komission Euroopan unionin teollisuuden kilpailukykyä koskevassa tiedonannossa mainittujen, aineettomiin investointeihin, teolliseen yhteistyöhön, kilpailuun ja valtion toimenpiteiden ajanmukaistamiseen liittyvien ehdotusten konkretisoimiseksi". C. Komission ehdotus sisältää neljä painopistealuetta käsittävän toimintaohjelman, luonnoksen neuvoston päätökseksi teollisuuden kilpailukykyä koskevan toimintaohjelman toteuttamiseksi sekä Euroopan unionin teollisuuden kilpailukyvyn parantamista koskevan ohjelman ja toiminta-aikataulun. D. Komissio asettaa teollisuuden kilpailukykyä edistävälle politiikalleen neljä tavoitetta: sisämarkkinoiden kehittäminen; teollisuuden tarpeiden parempi huomioon ottaminen tutkimuspolitiikassa; tietoyhteiskunnan luominen; teollisen yhteistyön edistäminen. Yleistä Alueiden komitea 1. ottaa huomioon komission näkemykset teollisuuden kilpailukykypolitiikan päätavoitteiden toteuttamiseksi, tähän liittyvän ehdotuksen neuvoston päätökseksi sekä asiaa koskevan toimintaohjelman ja aikataulun, 2. kannattaa laadittua käytännön ohjelmaa, jonka tarkoituksena on komission tiedonannossa "Euroopan unionin teollisuuden kilpailukykypolitiikka" esitettyjen periaatteiden toteuttaminen, 3. toteaa tyytyväisenä, että laadittu yksityiskohtainen aikataulu saanee aikaan pikaista edistymistä komission tiedonantoon sisältyvien, aineettomia investointeja, teollista yhteistyötä, kilpailua ja valtion toimenpiteiden ajanmukaistamista koskevien aloitteiden toteuttamisessa, 4. huomauttaa kuitenkin, että toimenpiteiden toteuttamisessa tulee ottaa huomioon jäsenvaltioiden sisäiset alueelliset tarpeet, 5. viittaa rakennerahastojen tukitoimien välttämättömyyteen eurooppalaisen teollisuuden kilpailukyvyn takaamiseksi, 6. katsoo komission teollisuuspoliittisten suunnitelmien johdonmukaisen toteuttamisen edellyttävän, että vaadittavat lupamenettelyt hoidetaan nopeasti sekä esim. tutkimukseen tai pk-yrityksille tarkoitetut tukihakemukset käsitellään viivyttelemättä ja että määräaikoja lyhennetään suhteessa tähänastisiin kokemuksiin, 7. kehottaa Euroopan komissiota määrittelemään teollisuuspoliittisten suunnitelmien toteutukseen liittyvien erillistukien saantiehdot niin että varsinkin pienet ja keskikokoiset yritykset voivat täyttää ne mahdollisimman pienin ponnistuksin. I. TOIMINNAN TAVOITTEET Alueiden komitea 8. on sitä mieltä, että teollisuus muodostaa kasvun ja elintason perusedellytyksen, minkä takia nykyisessä kilpailupaineessa tarvitaan toimia teollisuustoiminnan saattamiseksi kilpailukykyiselle perustalle, 9. viittaa siihen, että komission asettamien neljän tavoitteen lisäksi inhimillisten voimavarojen vahvistamisella on kilpailukyvyn suhteen keskeinen asema, minkä takia se tulee liittää kiinteämmin osaksi eurooppalaisen teollisuuspolitiikan perusajatusta Euroopan yhteisön perustamissopimuksen 126 artiklan 1 kohdassa sekä 127 artiklan 1 kohdassa säädetyissä rajoissa, 10. kehottaa kestävän kehityksen periaatteen paremmin huomioon ottavaan eurooppalaiseen teollisuuspolitiikkaan, sillä kestävään kehitykseen perustuvasta taloudesta ja ympäristönäkökohtien huomioon ottamisesta ei voida tinkiä, mikäli tulevien sukupolvien elinehdot halutaan varmistaa. Sisämarkkinoiden kehitys Alueiden komitea 11. yhtyy siihen, että sisämarkkinoiden lopullinen toteutuminen on keskeinen osa Euroopan unionin kilpailukykyä ja että tarvitaan lisätoimia, jotta sisämarkkinoiden todellinen toimivuus varmistetaan, 12. on kuitenkin sitä mieltä, että tuleva kilpailukyky ei riipu pelkästään taloudellisuusajattelusta ja massatuotannosta vaan yhä enemmän muista ominaisuuksista, kuten nopeasta tietojen hyödyntämis- ja välittämiskyvystä, 13. kannattaa periaatteessa sisämarkkinoiden laajentamista koskemaan energia-alaa ja ottamaan huomioon uusiutuvien energiavarojen (esim. vesivoima) mahdollisimman tarkan hyödyntämisen, 14. vaatii alueellisten ja paikallisten viranomaisten ottamista mukaan, kun sisämarkkinoiden laajentamista energia-alalle koskevaa lainsäädäntöä valmistellaan ja toteutetaan, ja että EU:n tasolla muotoillaan yleiset puitteet, joiden toteutus ja soveltaminen voimassa olevan toimivaltajaon mukaisesti kuuluu jäsenvaltioille. Tässä suhteessa alueelliset intressit, jotka on todettu alueiden komitean aiheesta "Euroopan unionin energia-alan vihreä kirja" antamassa lausunnossa (), olisi otettava huomioon sopivalla tavalla, 15. korostaa erityisesti, ei pelkästään unionin ja jäsenvaltioiden, vaan myös alueiden keskeistä vastuuta vastaavan sääntelypoliittisen toimintaympäristön luomisessa, 16. katsoo, että kansallisen lainsäädännön yhtenäistäminen samoin kuin vastavuoroisen tunnustamisen periaate ovat tärkeitä keinoja sisämarkkinoiden toteuttamisessa. Yleisissä asioissa kuten kansanterveydessä ja kuluttajansuojan alalla sekä erityisesti ympäristönsuojelussa tulee kuitenkin varmistaa mahdollisimman tehokas suoja. Teollisuuden tarpeet aiempaa paremmin huomioon ottava tutkimuspolitiikka Alueiden komitea 17. yhtyy siihen, että tutkimuksen ja teollisuuden välinen aiempaa parempi yhteistyö on teollisuuden kilpailukyvyn edistämisen kannalta ratkaisevan tärkeää, 18. on tämän takia tyytyväinen komission pyrkimyksiin lähentää tutkimusta vastaamaan paremmin teollisuuden tarpeita teollisten yhteishankkeiden avulla sekä komission haluun laatia tutkimuksen ja teollisuuden parempaan yhteistoimintaan tähtäävä tiedonanto, 19. on sitä mieltä, että tutkimuksen ja teknisen koulutuksen alalla ei vain unionin, jäsenvaltioiden ja teollisuuden, vaan myös alueiden tasolla tulee ponnistella entistä tarmokkaammin, jotta yritykset sopeutuvat nopeasti uuteen teknologiaan ja uusiin markkinoihin ja toimivat vastaavasti uudistuvien strategioiden mukaisesti. Tietoyhteiskunnan luominen Alueiden komitea 20. korostaa tiedon, tietoverkkojen ja niiden käyttöä helpottavien palvelujen saatavuuden merkitystä teollisuuden kilpailukyvylle. Varsinkin syrjäisillä, vaikeakulkuisilla tai taantuvilla alueilla toimiville yrittäjille on tietoverkkoihin pääseminen erityisen tärkeää, ja se parantaa niiden kilpailukykyä, 21. toteaa, että tietoyhteiskunnan syntyminen vaikuttaa periaatteessa myönteisesti uusien markkinoiden ja työpaikkojen luomiseen, 22. huomauttaa, että Euroopan unionissa vallitsevan lähinnä pienen ja keskisuuren yrityskoon vuoksi tämän tavoitteen saavuttaminen on hankalaa, 23. toteaa, että vaikka perusrakenteet ovat usein käyttökelpoiset, mahdolliset käyttäjät eivät tunne järjestelmän etuja, 24. suosittelee siksi, että toimintaohjelman puitteissa pantaisiin alulle pk-yrityksille kohdistettu viestintäteknologian käyttöönottoon tähtäävä kampanja. Teollisen yhteistyön edistäminen Alueiden komitea 25. yhtyy siihen, että unionin tulee olla mukana purkamassa teollisen yhteistyön tiellä olevia esteitä ja edistämässä yhteistyössä tarvittavien välineiden suunnittelua, 26. korostaa Leonardo-ohjelman merkitystä yritysten ja muiden ammattikoulutukseen liittyvien toimijoiden välisen yhteistyön kannalta, 27. on sitä mieltä, että teollinen yhteistyö kolmansien maiden kanssa on kaikkien edun mukaista ja että tätä suuntausta tulee edistää kaikin keinoin, 28. tukee ehdotuksia luoda pk-yritysten ja käsiteollisuuden yhteinen ohjelma (KOM(94) 207) ja viittaa pk-yritysten merkitykseen taloudellisen kasvun ja työpaikkojen luomisen kannalta Euroopan unionissa ja erityisesti sen alueilla. II. EHDOTUS NEUVOSTON PÄÄTÖKSEKSI YHTEISÖN TOIMINTAOHJELMASTA EUROOPPALAISEN TEOLLISUUDEN KILPAILUKYVYN EDISTÄMISEKSI Alueiden komitea 29. pitää todennäköistä neuvoston päätöstä yhteisön toimintaohjelmasta eurooppalaisen teollisuuden kilpailukyvyn edistämiseksi välttämättömänä, jotta komissiolla olisi toimintaohjelman toteuttamisen edellyttämä oikeusperusta, 30. toteaa, ettei päätökseen liity lisävoimavarojen osoittamista toimintaohjelman toteuttamiseksi, 31. on yhtä mieltä siitä, että kilpailu- ja uudistumiskykyinen teollisuus on talouskasvun ja uusien työpaikkojen luomisen edellytys ja että kilpailukyvylle ja kilpailulle asetettuja ennakkoehtoja tulee parantaa, jotta Euroopan unioni säilyy yritystoiminnan kannalta houkuttelevana sijoituspaikkana ja näin syntyy uusia yrityksiä ja työpaikkoja, 32. yhtyy siihen, että teollisuustuotanto ja palveluala yhä enemmän täydentävät toisiaan ja että kilpailukykyinen teollisuus vaikuttaa myönteisesti palvelualaan, 33. edustaa näkemystä, jonka mukaan yhteisön ja jäsenvaltioiden tulee myös alueellisella ja paikallisella tasolla ryhtyä teollisuuden kilpailukykyä vahvistaviin toimiin, 34. tukee toimintaohjelmassa määriteltyjä tavoitteita yritysten (erityisesti pk-yritysten) vapauttamiseksi kaikesta ylimääräisestä sääntelystä, millä taataan tasavertainen kilpailu, tiivistetään teollisuuden yhteistyötä ja kannustetaan aineettomia kilpailutekijöitä. III. EUROOPAN UNIONIN TEOLLISUUDEN KILPAILUPOLITIIKKA TOIMINTAOHJELMA JA AIKATAULU Alueiden komitea 35. kannattaa ehdotettua aikataulua Euroopan unionin teollisuuden kilpailupolitiikan toimintaohjelman toteuttamiseksi ja kehottaa suorittamaan komission toimivaltaan kuuluvat toimet pikaisesti, 36. on tyytyväinen, että ennen edellä mainittujen tavoitteiden toteuttamista tehdään aiheeseen liittyvät tarkat tutkimukset ja analyysit, 37. kannattaa suoraan teollisuuden kilpailukykyä tukevien toimien toteuttamista, kuten yhteisiä poliittisia linjanvetoja, kolmansien maiden kanssa harjoitettavaa yhteistyötä, teollisen yhteistyön kokeiluohjelmia ja yhteistä tietokantaa markkinoiden toimintaa haittaavista seikoista sekä teollisuuden arviointimekanismin ("Industrial Assessment Mechanism") luomista, 38. pitää läheisyysperiaatteen kunnioittamista toimintaohjelman toteuttamisen perusedellytyksenä, 39. pitää kahden muun tavoitteen, inhimillisten voimavarojen vahvistamisen ja yhä enemmän kestävään kehitykseen perustuvan teollisuustuotannon huomioon ottamista ehdottoman välttämättömänä, 40. pitää toimenpiteiden muotoilua osittain liian yleisenä ja odottaa niiden konkretisoimista, 41. katsoo, että esitetyt toimet ovat osittain vain jatkoa tähänastisille aloitteille ja että kokonaan uusien toimien käynnistäminen jää vähäiseksi. Bryssel, 16. marraskuuta 1995. Alueiden komitean puheenjohtaja Jacques BLANC () EYVL N:o C 210, 14. 8. 1995, s. 1. () EYVL N:o C 210, 14. 8. 1995, s. 109. () EYVL N:o C 210, 14. 8. 1995, s. 92. () EYVL N:o C 100, 2. 4. 1996, s. 14. () EYVL N:o C 100, 2. 4. 1996, s. 60.